
Z A P I S N I K
2.  sjednice Vijeća Mjesnog odbora Šalata, održane 7. srpnja 2021.g. 
u prostoru MO, M.Šufflaya 2, s početkom u 18,00 sati
 NAZOČNI ČLANOVI VIJEĆA:

Stanislav Frančišković-Bilinski, Darko Benčić, Željko Čapalija, Ela Mirković 
ODSUTNI ČLANOVI VIJEĆA:

Miljenko Matijević (ispričao se)

              Predsjednik Vijeća Stanislav Frančišković-Bilinski otvara sjednicu u 18,00 sati,  konstatira da je prisutno 4 članica i članova Vijeća, dok je odsutan vijećnik Miljenko Matijević, koji se ispričao. Predsjednik konstatira da se sjednica može održati, te se mogu donositi pravovaljane odluke odnosno zaključci. 
             Prije predlaganja i utvrđivanja dnevnog reda predsjednik predlaže članovima Vijeća usvajanje odnosno verifikaciju zapisnika s prethodne, prve (konstituirajuće) sjednice Vijeća.  
Vijeće jednoglasno prihvaća zapisnik s prethodne, prve sjednice bez izmjena.          
Za  2. sjednicu upućen je putem e-maila poziv u kojem je predložen i dnevni red za sjednicu Vijeća. Predloženi dnevni red je prihvaćen jednoglasno uz jednu dopunu na zahtjev vijećnice Ele Mirković (točka 3. dn. reda), i to kako slijedi:
 DNEVNI RED:
1. Zaključak o radu i aktivnostima Vijeća mjesnog odbora Šalata u narednom razdoblju - donošenje zaključka. 
2. Zaključak o proširenju nogostupa uz ogradu IRB-a – donošenje zaključka.
3. Vraćanje uspornika u Mesićevoj ulici – donošenje zaključka.
4. Pitanja, prijedlozi i obavijesti
Ad. 1. Zaključak o radu i aktivnostima Vijeća mjesnog odbora Šalata u narednom razdoblju
           Predsjednik otvara raspravu o radu i aktivnostima Vijeća mjesnog odbora Šalata u narednom razdoblju. Poziva sve članove Vijeća da daju svoje prijedloge za rad u predstojećem periodu. 
U raspravi sudjeluju svi nazočni članovi Vijeća.

Vijeće JEDNOGLASNO donosi 
Z A K LJ U Č A K

o radu i aktivnostima Vijeća mjesnog odbora Šalata u narednom razdoblju
1. Vijeće Mjesnog odbora Šalata ostaje pri listi svih prihvaćenih prijedloga Malih komunalnih akcija iz prethodnog saziva, koje još nisu realizirane.

2. Pored toga predlažu se slijedeći prijedlozi, koje je potrebno razmotriti u narednom razdoblju: 
· uspostavljanje parka za pse na području MO Šalata;
· obnova boje na pješačkim prijelazima, najbolje uoči početka školske godine;
· napraviti prometnu studiju križanja Srebrnjak-Bijenička cesta;
· popravak stuba na području MO Šalata, od kojih su neimenovane stube Schrottova-Rockefellerova u najlošijem stanju i nedavno je došlo do stradavanja prolaznika;
· preuređenje i imenovanje parka između Doma zdravlja i trgovine Spar;
· izrada prometne studije križanja Hermanna Bollea-Bijenička-ulaz u IRB;
· izrada cjelovite prometne studije Bijeničke ceste na dijelu od kružnog toka na njezinu početku do Srebrnjaka (dio koji pripada MO Šalata), s posebnim osvrtom na položaje pješačkih prijelaza (problem stanice na Bijeničkoj preko puta Svibovca), te na problem brze objesne vožnje nekih pojedinaca.
3. Vijeće Mjesnog odbora Šalata tijekom svojeg mandata ostaje otvoreno i za sve druge prijedloge i ideje, te rješavanje problema koji će se možda naknadno pojaviti.
Ad. 2. Zaključak o proširenju nogostupa uz ogradu IRB-a
              Predsjednik započinje raspravu o problemu proširenja nogostupa na Bijeničkoj cesti uz ogradu IRB-a. 
U raspravi sudjeluju svi nazočni članovi Vijeća.

Vijeće JEDNOGLASNO donosi 

Z A K LJ U Č A K

                                         o proširenju nogostupa uz ogradu IRB-a.
1. Ovlašćuje se Predsjednik Vijeća Mjesnog odbora Šalata da pokrene razgovore s Ravnateljem IRB-a oko ustupanja potrebnog zemljišta za pomicanje ograde Instituta i proširenje nogostupa. Također treba pokrenuti pitanje cjelovitog rješavanja križanja Bijenička cesta – Hermanna Bollea, koje uključuje i ulaz u kompleks IRB-a.

2. Ovaj Zaključak dostavlja se Vijeću Gradske četvrti Gornji grad – Medveščak na znanje.
Ad. 3. Vraćanje uspornika u Mesićevoj ulici
U raspravi sudjeluju svi nazočni članovi Vijeća.

Vijeće JEDNOGLASNO donosi 

Z A K LJ U Č A K
o vraćanju uspornika u Mesićevoj ulici

1. Vijeće Mjesnog  odbora Šalata pričekati će primitak zahtjeva kojim O.Š. Ivana Gorana Kovačića i moguće XVIII Gimnazija traže povratak uspornika u Mesićevoj ulici. Odmah nakon što primi takav zahtjev od strane navedenih, Vijeće Mjesnog odbora Šalata isti će proslijediti prema Vijeću Gradske četvrti Gornji grad – Medveščak i nadležnom Gradskom uredu.  
2. Ovaj Zaključak dostavlja se Vijeću Gradske četvrti Gornji grad – Medveščak na znanje.
Ad. 4. Pitanja, prijedlozi i obavijesti

Na inicijativu vijećnika Željka Čapalije ponavlja se zahtjev za postavu tri stupića na nogostupu Bijeničke nasuprot dućana Spar, koji su uklonjeni kod radova prijekopa nogostupa i polaganja energetskog kabla i nikad poslije nisu vraćeni. Nepropisno parkirani automobili dodatno zaklanjaju vidik iz ulice Ružičnjak na Bijeničku.

Vijećnica Ela Mirković postavlja pitanje da li je moguće da Grad Zagreb izradi Business kartice (posjetnice) za sve članove vijeća. Predsjednik Vijeća mjesnog odbora Šalata odgovara da će uputiti pitanje nadležnima i ukoliko je to moguće pokrenuti izradu istih za sve članove Vijeća.
           Vijeće Mjesnog odbora Šalata u dogovoru svih članica i članova načelno određuje termin za slijedeću sjednicu Vijeća za SRIJEDU 25. kolovoza 2021. g. u 18 sati.
            Drugih informacija, prijedloga i pitanja nije bilo.
            Vijeće je završilo s radom u 19,00 sati.
KLASA: 026-02/21-002/827

URBROJ: 251-06-11-711-21-10
Zagreb, 8. srpnja 2021.
Zapisnik sastavio:
Stanislav Frančišković-Bilinski
Predsjednik

Vijeća Mjesnog odbora

                                                                                                                        Šalata    
                                                                                                  Stanislav Frančišković-Bilinski
